《送友人王孟宾南归》
宋代·张瑰

多情才子倚兰舟，终拟蹉跎访旧游。日暮酒醒人已远，鸟啼花落水空流。

清风未许重携手，好月那堪独上楼。何处相思不相见，江南江北路悠悠。

作者简介：（1004—1073）滁州全椒人，字唐公。张洎孙。仁宗天圣二年进士。除秘阁校理。历两浙转运使，知颍州、扬州，即拜淮南转运使。入修起居注、知制诰。因草故相刘沆赠官制用贬词，出知黄州。英宗时进左谏议大夫、翰林侍读学士，复坐事出知濠州，历数州。当官遇事辄言，触忤势要，至屡黜，终不悔。